Alar Konist

Alar Konist (sündinud 6. mail 1985 Vinnis) on eesti tehnikateadlane.Eesti Teaduse InfosüsteemKonist, Alar. Environmental aspects of oil shale power production, Tallinn: TUT Press, 2013

Haridus
Lõpetas Rakvere Gümnaasiumi 2004 ja Tallinna Tehnikaülikooli bakalaureuseõppe energeetika alal 2007. Omandas TTÜs tehnikateaduste magistri (2008) ja doktori (2013) kraadi. Oli järeldoktorantuuris Browni Ülikoolis Ameerika Ühendriikides 2014–2015.

Töökäik
Töötab Tallinna Tehnikaülikoolis aastast 2006: soojustehnika instituudis insener 2006–2009, teadur 2009–2014, vanemteadur 2014–2016, dotsent 2016; energiatehnoloogia instituudis dotsent 2017–2018 ja professor aastast 2018 (2021–2024 kaasprofessor tenuuris, alates 2024 täisprofessor tenuuris). Kütuse ja õhuemissioonide analüüsi teadus- ja katselabori juht 2017–2022, jätkusuutliku energeetika ja kütuste uurimisrühma juht alates 2020, energiatehnoloogia instituudi direktor aastast 2023.Tallinna Tehnikaülikooli teadusportaal

Teadustöö
Uurimistöö põhisuunad: põlevkivielektrijaamade käiduga seotud soojustehniliste ja keskkonnaalaste probleemide lahendamine, energiaressursside säästlik kasutamine ja protsesside täiustamine põletusseadmetes, biomassi ja põlevkivi koospürolüüs, süsinikdioksiidi kogumise ja säilitamise tehnoloogiad.

Tunnustus
 2013 Kaitseliidu teenetemedali III klass
 2014 Aasta noorteadlane TTÜ mehaanikateaduskonnas
 2015 Aasta noorteadlane TTÜ mehaanikateaduskonnas
 2016 Aasta noorteadlane TTÜ mehaanikateaduskonnas
 2021 Tallinna Tehnikaülikooli parim teadusartikkel tehnika ja tehnoloogia valdkonnas
 2021 Vabariigi Presidendi Kultuurirahastu Noore teadlase preemia"President Kaljulaid andis Kadriorus üle noore teadlase preemiad" Postimees, 23. veebruar 2021

Viited

Välislingid
 Alar Konist Eesti Teaduse Infosüsteemis
 Alar Konisti publikatsioonid

Kategooria:Eesti tehnikateadlased
Kategooria:Tallinna Tehnikaülikooli professorid
Kategooria:Sündinud 1985